CELEX: 32016R0777
Language: bg
Date: 2016-04-29 00:00:00
Title: Регламент (ЕС) 2016/777 на Съвета от 29 април 2016 година за разпределяне на възможностите за риболов съгласно протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук

20.5.2016   
            
            
               BG
            
            
               Официален вестник на Европейския съюз
            
            
               L 131/39
            
         РЕГЛАМЕНТ (ЕС) 2016/777 НА СЪВЕТА
   от 29 април 2016 година
   за разпределяне на възможностите за риболов съгласно протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               На 21 октомври 2015 г. Съюзът и правителството на островите Кук парафираха Споразумение за партньорство в областта на устойчивото рибарство („споразумението“) и протокол за прилагането към него („протокола“), с които на корабите на Съюза се предоставят възможности за риболов във водите, над които островите Кук упражняват своя суверенитет или юрисдикция в областта на рибарството.
            
         
               (2)
            
            
               На 29 април 2016 г. Съветът прие Решение (ЕС) 2016/776 (1) за подписване и временно прилагане на споразумението и протокола.
            
         
               (3)
            
            
               Следва да се определи методът за разпределяне на възможностите за риболов между държавите членки за периода на временното прилагане, както и за срока на действие на протокола.
            
         
               (4)
            
            
               В съответствие с член 10, параграф 1 от Регламент (ЕО) № 1006/2008 на Съвета (2) Комисията трябва да уведоми засегнатите държави членки, ако се установи, че възможностите за риболов, предоставени на Съюза по силата на протокола, не се използват напълно. Липсата на отговор в рамките на срока, който ще бъде определен от Съвета, се счита за потвърждение, че корабите на съответната държава членка не използват напълно възможностите си за риболов през съответния период.
            
         
               (5)
            
            
               Член 12 от протокола предвижда временно прилагане на протокола от датата на подписването му. Следователно настоящият регламент се прилага от датата на подписване на протокола,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Възможностите за риболов, определени в протокола за прилагане към Споразумението за партньорство в областта на устойчивото рибарство между Европейския съюз и правителството на островите Кук, се разпределят между държавите членки, както следва:
   
                
            
            
               кораби с мрежи гъргър за улов на риба тон:
               
                           Испания:
                        
                        
                           3 кораба
                        
                     
                           Франция:
                        
                        
                           1 кораб
                        
                     
         2.   Регламент (ЕО) № 1006/2008 се прилага, без да се засяга споразумението.
   3.   Ако заявленията за разрешения за риболов от посочените в параграф 1 държави членки не изчерпват всички възможности за риболов, определени в протокола, Комисията разглежда заявления за разрешения за риболов от всяка друга държава членка в съответствие с член 10 от Регламент (ЕО) № 1006/2008.
   4.   Посоченият в член 10, параграф 1 от Регламент (ЕО) № 1006/2008 срок, в който държавите членки трябва да потвърдят, че не използват напълно предоставените съгласно протокола възможности за риболов, се определя на 10 работни дни, считано от датата, на която Комисията поиска такова потвърждаване.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Прилага се от датата на подписване на протокола.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2016 година.
      
         
            За Съвета
         
         
            Председател
         
         A.G. KOENDERS
      
   
   
      (1)  Решение (ЕС) 2016/776 на Съвета от 29 април 2016 г. за подписване от името на Европейския съюз и за временно прилагане на Споразумение за партньорство в областта на устойчивото рибарство между Европейския съюз и правителството на островите Кук и протокола за прилагане към него (вж. страница 1 от настоящия брой на Официален вестник).
   
      (2)  Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) № 2847/93 и (ЕО) № 1627/94 и отменящ Регламент (ЕО) № 3317/94 (ОВ L 286, 29.10.2008 г., стр. 33).